Diari Oficial de la Generalitat Valenciana


Sumari del DOGV 4751, del 12-05-2004 (2004/4772)

RESOLUCIÓ de 27 d'abril de 2004, de la Direcció General de Justícia, de la Conselleria de Justícia i Administracions Públiques, per la qual s'anuncien els llocs on estaran a disposició dels interessats els annexos III del Concurs de Trasllat convocat per Resolució de 3 de novembre de 2003 (DOGV i BOE del 2 de desembre de 2003) per a cobrir places vacants i de nova creació d'oficials, auxiliars i agents de l'administració de Justícia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4772


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 27 d'abril de 2004, de la Direcció General de Justícia, de la Conselleria de Justícia i Administracions Públiques, per la qual s'anuncien els llocs on estaran a disposició dels interessats els annexos III del Concurs de Trasllat convocat per Resolució de 3 de novembre de 2003 (DOGV i BOE del 2 de desembre de 2003) per a cobrir places vacants i de nova creació d'oficials, auxiliars i agents de l'administració de Justícia. [2004/4772]
  
De conformitat amb el que establix la base sisena de la Resolució de 3 de novembre de 2003, de la Direcció General de Justícia de Justícia, per la qual es va anunciar Concurs de trasllat per a cobrir places vacants i de nova creació d'oficials, auxiliars i agents de l'administració de Justícia (Diari Oficial de la Generalitat Valenciana i Boletín Oficial del Estado, de 2 de desembre), s'anuncia que els llocs on estaran exposats els annexos III, amb les dades personals dels interessats, la baremació, les destinacions sol·licitades i la plaça adjudicada provisionalment, seran les seus de la Direcció General de Justícia a Alacant, Castelló i València; el Tribunal Superior de Justícia de la Comunitat Valenciana,i les audiències provincials d'Alacant, Castelló i València. Així mateix podran consultar-se també dits annexos en la pàgina web de la Conselleria de Justícia i Administracions Públiques: www.gva.es.
  
Els funcionaris interessats expressaran en el termini de deu dies naturals, comptadros a partir del dia següent de la publicació de la present Resolució en el Boletín Oficial del Estado, la seua disconformitat amb les dades que es troben en dit annex III. Per a fer això hauran de sol·licitar la seua correcció mitjançant l'annex IV (Model d'Al·legacions) publicat en Diari Oficial de la Generalitat Valenciana i el Boletín Oficial del Estado, de 2 de desembre de 2003, aportant la prova documental oportuna i fotocòpia segellada de la instància que van presentar en el seu dia, d'acord amb el que establix l'article 71.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El model d'al·legacions i documentació adjunta, si és procedent, es trametrà a través dels mitjans que s'indiquen tot seguit:
  
- Els funcionaris que hagueren presentat la seua instància en model V-1, V-2 i V3, trametran, únicament a través del Fax número 96 398 68 58, les reclamacions a la següent adreça:
  
Direcció General de Justícia, Servici de Recursos Humans, c/ Historiador Chabás, 2, 46587 València.
  
De no reclamar en el termini establit s'entendrà que mostren la seua conformitat i acceptació de les dades contingudes, la baremació i la destinació provisionalment adjudicada.
  
Al tractar-se d'un concurs a resultes, les destinacions provisionalment adjudicades poden sofrir modificacions en la resolució definitiva, com a conseqüència dels errors que puguen produir-se en la baremació de les instàncies. En qualsevol cas, les destinacions adjudicades provisionalment no suposen dret o l'expectativa de dret respecte a la resolució definitiva del concurs.